Élber

Carpśàn C'l artìcol chè 'l è scrit in Carpśàn Un vêć élber 'd pòm salvàdeg. 'L élber 'l è cla pianta 'd lègn ch'la crès in dla só altèsa pugènd-es a 'l tròunc. 'L è diferèint da 'l arbùst pròpia p'r al só śvilùp in n'altèsa più granda, indû 'l spiana anca i só ràṁ e 'l só fój per la mijóra espuśisiòun ai ràǵ dal sōl. I élber gl'ìn dal piànti perèni ch'i vìven soquànt an, a dìr anc un quèlch lùster, na quèlch vòlta soquànt sècol e però mia tant despès, mo a gh'n è 'd quī ch'i stàn al mònd p'r un quèlc milèni. La só chióma, cumpòsta dai ràṁ e dal fói, la pól èser a fórma 'd piràmid cuma in dl abē, 'd culòuna cum' in dal siprès, 'd un tònd cum' in dal sréś, o a umbrèla c'm' in dal pìṅ ed mèr. I élber i s divìden incòri p'r avér-'gh el fój a fórma 'd gùci o cun la fója lèrga; s'i tìnen da cât el só fój anch' in dl invèren o s' a i fàn caschèr. L'utilitê dl élber I élber gl'ìn di amîg edl òm e dla natùra in generêl: 'l òm e 'l bésti i respìren 'l usìgen ch'i prodùś'n el piànti; 'l òm al pōl druèr-egh la lègna sèca da bruśèr, al lègn per custruìr dal mubìli, la celulóśa per fèr dla cherta. El bésti cichìni i gh mèten sù cà. P'r a n' cuntèr di só frût, dal castàggni, ai pòm, ai pìr, ai fîg, a 'l sréśi, a 'l brùgni, e vìa descurènd, nutrimèint p'r i òm e p'r el bésti. El raìś di élber i van śò in dla tèra e i jùt'n acsè a tgnìrla sòdi al só pòst, quand a vin śò tròpa piōva o di èter só bliśgamèint vers al bâs. « Si sta come d'autunno sugli alberi le foglie.» (IT)(Puveśìa edl Ungarèt scrìta vers la fin dla Guèra dal '18.) « A se stà c'ma 'd avtûn, atâc ai élber, el fój.» (MUD) Manéri d dìr (EGL) Mèt śò bèin cl albarèin[1] lè! (IT) Pianta bene, quell'alberino! (EGL) Èlber bugnōś, (IT) Albero scabbioso.[2] Vóś lighèdi fója ràṁ fùst tròunc raîś lègn Galerìa Soquànt élber 'd ulîv in dla Calàbria. Soquànt abē. Na grósa magnòlia in fiōr. 'N ulîv a Ragùśa. Un bao-bàb cun atēś 'n elefànt in Tanśània. Noti e referèinsi ↑ (EGL) e (IT) Dizionario del dialetto carpigiano, dal Grasiàn Malagòli e dl'Anna Marìa Ori, Mòdna 2011. ↑ (EGL) e (IT) Piccolo vocabolario del dialetto modenese edl Ernesto Maranesi, 1869. Èter progêt Template:Interprogetto/CollegamentoTemplate:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro Wikiquote contiene citazioni di o su Élber Wikimedia Commons contiene file multimediali su Élber Wikizionario contiene la voce di dizionario «Élber» Colegamèint estèren (IT) La vóś in sìm'a 'l vucabulàri Treccani. (IT) D'indû a deśvìn al só nòm in sìm'a etimo.it.